椰子

椰子，又叫椰樹或椰子樹，係棕櫚科椰屬嘅常綠喬木。佢係一種熱帶植物，喺熱帶地方嘅海邊可以搵到。

樣
樹幹挺直，半佬冇分杈，樹冠整齊。葉羽狀全裂，有好多裂片，革質。花屬佛焰花序，公乸同樹，都集中生喺樹杈，花位置公上乸下。果屬堅果，樣似隻波，頂端有三條棱，果皮似骨咁硬。喺收割時重係綠，入面重有個啡色嘅核，但好細粒。

特徵 
椰子一般係生長喺海邊。佢嘅果實可以喺海上面漂浮幾千公里，之後喺岸邊生長。椰子喺運輸時為咗慳番運費，通常會剷走個綠色部份。核裏面就含大約一升嘅汁，同埋白色嘅果肉。

用途 
椰子肉可以食，椰汁同椰水可以飲，鬚可以造掃把，皮可以提煉椰油。樹幹可以做建築材料，纖維可以結網。

椰子殼燃燒完，可以做成炭。

相

連出去
 潮州金山植物图鉴 第128页　　暨南大学出版社　ISBN 978-7-5668-1716-7

椰子, Yezi 藥用植物圖像數據庫 (香港浸會大學中醫藥學院)

椰屬
類:四季常綠植物
類:喬木
類:生果
類:植物油庫
類:藥用植物